TPİ-dan APA-ya verilən xəbərə görə, “Təhsildə interaktiv texnologiyalar - 2014” müsabiqəsinin keçirilməsində məqsəd əldə edilmiş təcrübənin paylaşılması, bunun əsasında aktual məsələləri analizi, yaradıcı və metodiki yeniliklərin nümayişi, interaktiv lövhə vasitəsi ilə yeni təlim metod və formaların tətbiqi, eyni zamanda tədris prosesində yeni interaktiv texnologiyaları fəal tətbiq edən təşəbbüskar müəllimlər icmasının inkişafı və bu sahədə pedaqoji kadrların peşəkarlıqlarının artırılması, interaktiv avadanlıqla bağlı innovativ pedaqoji təcrübənin geniş yayılması və onun müəllimlərin gündəlik fəaliyyətində tətbiqidir. Müsabiqədə məktəbəqədər, orta, peşə ixtisası, ali, əlavə və inkluziv təhsil üzrə müəllim və mütəxəssislər, bütün növ təhsil müəssisələrində çalışan mütəxəssislər, tələbələr iştirak edə bilər. Layihələr bütün fənlər üzrə qəbul olunur. Müsabiqədə iştirak üçün iş bir müəllif və ya müəlliflər qrupu tərəfindən təqdim oluna bilər.